**Ministru kabineta rīkojuma projekta „****Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā” (turpmāk – MK rīkojuma projekts) sagatavots pēc Finanšu ministrijas (turpmāk – FM) iniciatīvas, pamatojoties uz Korupcijas novēršanas un apkarošanas biroja (turpmāk – KNAB) 2014.gada 18.septembra vēstuli Nr.1/6058, 2014.gada 3.oktobra vēstuli Nr.1/6534 un valsts akciju sabiedrības „Valsts nekustamie īpašumi” (turpmāk – VNĪ) Īpašumu izvērtēšanas komisijas 2014.gada 18.decembra sēdes protokola Nr.42 14.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 24.augusta rīkojumu Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” (turpmāk – MK rīkojums Nr.410) FM (VNĪ) tika uzdots nodrošināt KNAB ēku Aristida Briāna ielā 13, Rīgā, būvniecību, paredzot finansējumu VNĪ 3 316 998 *euro* un pārbūves darbu pabeigšanu līdz 2016.gada 31.maijam, nosakot, ka plānotais attiecīgā nomas līguma sākuma termiņš ir 2016.gada 1.jūnijs.Saskaņā ar Ministru kabineta 2014.gada 5.marta rīkojumu Nr.93 „Par Korupcijas novēršanas un apkarošanas biroja pārcelšanās un aprīkojuma iegādes izdevumu iekļaušanu likumprojekta par valsts budžetu 2015.gadam ilgtermiņa saistībās” (turpmāk – MK rīkojums Nr.93) 2015.gadā tika paredzēts finansējums 463 617 *euro* KNAB pārcelšanās uz Aristida Briāna ielu 13, Rīgā, un aprīkojuma iegādes izdevumu segšanai.Ņemot vērā MK rīkojumā Nr.410 dotos uzdevumus FM (VNĪ), tika nodrošināta KNAB ēku Aristida Briāna ielā 13, Rīgā, būvniecības projekta īstenošana. 2013.gada 30.maijā tika noslēgts līgums ar SIA „Skonto Būve” par tehniskā projekta izstrādi (atbilstoši KNAB prasībām) un autoruzraudzības veikšanu. 2014.gada 4.februārī KNAB saskaņoja būvprojektu. Pamatojoties uz saskaņoto būvprojektu, provizoriskās izmaksas būvniecībai kopumā tiek paredzētas 7 336 750 *euro*. Minētais izmaksu pieaugums saistīts ar iepriekš neparedzētu projektēšanas risinājumu ieviešanu slepenības režīma nodrošināšanai, būvapjoma (papildu jaunbūves) palielināšanai, kā arī komunikāciju izvietošanas risinājumiem. Vienlaikus tika ņemta vērā arī KNAB 2012.gada 30.janvāra vēstulē Nr.1/762 sniegtā informācija VNĪ, ka Satversmes aizsardzības birojs (turpmāk – SAB) sniedzis vērtējumu, ka minētajā nekustamajā īpašumā ir iespējams veikt konstruktīvus pasākumus, lai maksimāli nodrošinātu drošības prasības elektroniski apstrādājamiem valsts noslēpuma objektiem, bet SAB norādījis, ka galējo atbildi par telpu piemērotību drošības prasībām varēs sniegt tikai pēc ēkas pārbūves un papildu drošības pasākumu ieviešanas. KNAB ar 2014.gada 18.septembra vēstuli Nr.1/6058 un 2014.gada 3.oktobra vēstuli Nr.1/6534 vērsās VNĪ un izteica vēlēšanos nomāt, Valsts ieņēmumu dienestam pārceļoties uz jauno administratīvo ēku kompleksu Talejas ielā 1, Rīgā, tā atbrīvoto valsts nekustamo īpašumu Citadeles ielā 1, Rīgā (nekustamā īpašuma kadastra numurs 0100 010 0141) – zemesgabalu 2276 m2 platībā (zemes vienības kadastra apzīmējums 0100 010 0141), administratīvo ēku 2745,4 m2 platībā (būves kadastra apzīmējums 0100 010 0141 001), saimniecības ēku 1027,8 m2 platībā (būves kadastra apzīmējums 0100 010 0141 002) un caurlaides ēku 19,1 m2 platībā (būves kadastra apzīmējums 0100 010 0141 007) (turpmāk – NĪ Citadeles ielā 1, Rīgā).Vienlaikus KNAB informēja, ka saskaņā ar SAB pārstāvja sniegto informāciju, NĪ Citadeles ielas 1, Rīgā, biroju telpas ir piemērotas elektroniskai Valsts noslēpuma apstrādei ar kvalifikācijas pakāpi līdz „KONFIDENCIĀLI”, savukārt pagraba telpas, ar kvalifikācijas pakāpi līdz „SLEPENI”. Papildus tika veiktas pārrunas ar KNAB 2014.gada 13.oktobrī un izvērtēta šī alternatīva – KNAB izvietošanai NĪ Citadeles ielā 1, Rīgā.Provizoriski aprēķinātās izmaksas telpu pielāgošanas darbiem atbilstoši KNAB iesniegtajām prasībām NĪ Citadeles ielā 1, Rīgā, (KNAB 2014.gada 11.novembra vēstule Nr.1/352dv (Dienesta vajadzībām)) tiek prognozētas 2 418 694 *euro*, kopējais nomas maksas aprēķinā iekļauto provizorisko kapitālieguldījumu apmērs tiek noteikts 3 412 388 *euro*, kuru KNAB nepieciešams segt VNĪ 15 gadu periodā nomas maksas veidā (būvniecības projekta provizoriskos izmaksu aprēķinus skatīt anotācijas pielikumā). Būvniecības projekta izmaksas ir provizoriskas un ir precizējamas pēc minētā objekta nodošanas ekspluatācijā. NĪ Citadeles ielā 1, Rīgā, pielāgošanas darbus KNAB vajadzībām plānots paveikt līdz 2016.gada 30.septembrim (nomas attiecības tiks uzsākta no 1.oktobra) no VNĪ finanšu līdzekļiem (saskaņā ar VNĪ būvniecības plānu).Optimāls risinājums būtu NĪ Citadeles ielā 1, Rīgā, ieguldīšana VNĪ pamatkapitālā, kas nodrošinātu, ka būvniecības darbu kapitālieguldījumi tiek finansēti no VNĪ finanšu resursiem, pēc darbu pabeigšanas tos ietverot nomas maksas apmērā. NĪ Citadeles ielā 1, Rīgā, ieguldīšana VNĪ pamatkapitālā ir pamatojama ar kritērijiem, kādi noteikti FM sagatavotā un Valsts sekretāru 2013.gada 25.jūlija sanāksmē (prot. Nr.29 12.§, VSS-1432) izsludinātā informatīvā ziņojuma „Par priekšlikumiem turpmākai Valsts nekustamā īpašuma vienotas pārvaldīšanas un apsaimniekošanas koncepcijas īstenošanai” 4.4.sadaļā „Valsts nekustamo īpašumu attīstības projektu finansēšanas varianta izvēle”. VNĪ pamatkapitāla palielināšana pozitīvi ietekmēs aizņemto finanšu resursu cenu, gadījumā, ja būs nepieciešams piesaistīt kredītresursus projekta realizācijai, tādējādi samazinot ar objekta attīstību saistītās izmaksas. Priekšlikumu par NĪ Citadeles ielā 1, Rīgā, ieguldīšanu VNĪ pamatkapitālā būs nepieciešams virzīt normatīvajos aktos noteiktā kārtībā.Finansējums KNAB NĪ Citadeles ielā 1, Rīgā, nomas izdevumu segšanai VNĪ nepieciešams 376 970 *euro* (ar PVN) gadā (provizorisko nomas maksas aprēķinu NĪ Citadeles ielā 1, Rīgā, skatīt anotācijas pielikumā). Saskaņā ar provizorisko aprēķinu KNAB ilgtermiņa saistībām NĪ Citadeles ielā 1, Rīgā, nomas maksas izdevumu segšanai VNĪ nepieciešams finansējums šādā apmērā: 2016.gadā – 94 243 *euro* (nomas maksa par trim mēnešiem), no 2017.gada līdz 2030.gadam (ieskaitot) ik gadu 376 970 *euro* un 2031.gadā – 282 728 *euro* (nomas maksa par deviņiem mēnešiem).Ņemot vērā iepriekš minēto un, lai 2016.gadā nodrošinātu KNAB pārcelšanos uz NĪ Citadeles ielā 1, Rīgā, apstiprinātā valsts budžeta ietvaros, tai skaitā KNAB nepieciešamo finansējumu 2016.gadā 112 712 *euro* nomas maksas izdevumu segšanai (palielinājumam) par nekustamo īpašumu Brīvības ielā 104, k-2, 106 k-3, Rīgā, par telpām, kuras šobrīd nomā no privātpersonas ar terminētu telpu nomas līguma termiņu līdz 2017.gada martam, 94 243 *euro* NĪ Citadeles ielā 1, Rīgā, nomas maksas izdevumu segšanai VNĪ (no oktobra līdz decembrim) un 256 662 *euro* pārcelšanās izdevumu (no nekustamā īpašuma Brīvības 104, k-2, 106 k-3, Rīgā, uz NĪ Citadeles ielu 1, Rīgā) un aprīkojuma iegādes izdevumu segšanai (provizorisko aprēķinu skatīt anotācijas pielikumā), nepieciešams veikt finansējuma pārdali. MK rīkojuma projektā ir ietverts priekšlikums par KNAB 2015.gadam plānotā finansējuma 463 617 *euro* (saskaņā ar MK rīkojumu Nr.93) pārdali, tai skaitā 234 562 *euro* FM budžeta programmai 41.00.00 „Maksājumu nodrošināšana citām valsts iestādēm un personām” apakšprogrammas 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” (turpmāk – Programma) ilgtermiņa saistību pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā” (projekta kods CIS/FM/003) (turpmāk – Rīgas pils priekšpils projekts) un 229 055 *euro* Prokuratūras budžeta programmai 01.00.00 „Prokuratūras iestāžu uzturēšana”, lai nodrošinātu nekustamā īpašuma (kadastra Nr.0100 009 0003) Kalpaka bulvārī 6, Rīgā, telpu grupas atjaunošanas darbu, veicot funkcionālus un tehniskus uzlabojumus, izdevumu segšanu (būvniecības darbu provizorisko tāmi skatīt anotācijas pielikumā). Savukārt 2016.gadā ierosināts samazināt finansējumu par 463 617 *euro* Rīgas pils priekšpils projektam un attiecīgi palielināt KNAB finansējumu iepriekš minēto izdevumu segšanai (tas tiek paredzēts saskaņā ar Ministru kabineta rīkojuma projekta „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai” saistošo Ministru kabineta sēdes protokollēmuma projektu). Saskaņā ar Ministru kabineta rīkojumu Nr.410 likumā „Par valsts budžetu 2015.gadam” FM Programmas ilgtermiņa saistību pasākumam „Dotācija VAS „Valsts nekustamie īpašumi” KNAB pārcelšanai uz A.Briāna ielu” (projekta kods CIS/FM/010) (turpmāk – projekts A.Briāna ielā, Rīgā) paredzēts finansējums KNAB ēku Aristida Briāna ielā 13, Rīgā, būvniecības izdevumu segšanai VNĪ 2015. gadā 2 672 769 *euro* un 2016.gadā 540 737 *euro*. Kopējais finansējuma apmērs, kas paredzēts būvniecības izdevumu segšanai 2013.–2016. gadā, ir 3 316 998 *euro* (skatīt zemāk tabulu). Ņemot vērā iepriekš minēto, ir sagatavots priekšlikums Ministru kabinetam par Ministru kabineta rīkojuma Nr. 410 atzīšanu par spēku zaudējušu un KNAB ēku Aristida Briāna ielā 13, Rīgā, būvniecībai izdevumu segšanai VNĪ plānotā finansējuma 3 213 506 *euro*, tai skaitā 2015.gadā 2 672 769 *euro* un 2016.gadā 540 737 *euro* pārdali.Kopējais FM 2013.-2014.gadā nepieciešamā finansējuma apmērs līdz 2014.gada 30.septembrim KNAB ēku Aristida Briāna ielā 13, Rīgā, pārbūves projekta īstenošanas izdevumu segšanai VNĪ, ir 100 712 *euro*, tai skaitā 65 936 *euro* faktiskie izdevumi par būvprojekta izstrādi un ekspertīzi, 33 464 *euro* faktiskie izdevumi būvniecības laikā tieši iesaistītā personāla izmaksām, 1 312 *euro* faktiskie izdevumi citām ar būvniecību saistītām izmaksām. Ņemot vērā to, ka 2014.gadā uz KNAB ēku Aristida Briāna ielā 13, Rīgā, būvniecību attiecināmais finansējuma apmērs ir 63 097 *euro*, bet piešķirtā finansējuma apmērs bija 65 877 *euro*, MK rīkojuma saistošajā Ministru kabineta sēdes protokollēmuma projektā ierosināts FM nodrošināt, ka VNĪ no valsts budžeta līdzekļiem KNAB ēku Aristida Briāna ielā 13, Rīgā, būvniecībai saņemto finansējumu 2 780 *euro* apmērā ieskaita valsts pamatbudžeta nenodokļu ieņēmumos. 2014.gada oktobrī tika panākta vienošanās ar KNAB par nekustamā īpašuma Citadeles ielā 1, Rīgā, pielāgošanu KNAB vajadzībām, tādējādi ar Aristida Briāna ielu 13, Rīgā, saistītās izmaksas 2 780 *euro* apmērā pēc 2014.gada 30.septembra nebūtu attiecināmas uz valsts budžeta piešķirtā finansējuma izlietojumu Aristida Briāna ielā 13, Rīgā.Tabula. Finansējuma sadalījums pa gadiem KNAB ēku Aristida Briāna ielā 13, Rīgā, būvniecības izdevumu segšanai VNĪ

|  |  |  |  |  |
| --- | --- | --- | --- | --- |
| Nr.p.k. | Pārskata periods(gads) | Piešķirtais finansējums FM ilgtermiņu saistībām būvniecības izdevumu segšanai | Izmaiņas+/- | Precizētais finansējums FM ilgtermiņu saistībām būvniecības izdevumu segšanai |
|
| *1.* | *2.* | *3.* | *4.* | *5.=3.+4.* |
| 1. | 2013. | 37 615 | 0 | 37 615 |
| 2. | 2014. | 65 877 | -2 780 | 63 097 |
| 3. | 2015. | 2 672 769 | -2 672 769 | 0 |
| 4. | 2016. | 540 737 | -540 737 | 0 |
| **KOPĀ:** | **3 316 998** | **-3 216 286** | **100 712** |

2015.gadā KNAB ēku Aristida Briāna ielā 13, Rīgā, būvniecībai paredzēto finansējumu 2 672 769 *euro* ierosināts pārdalīt FM Programmas ietvaros Rīgas pils priekšpils projektam.2016.gadā paredzēto finansējumu 540 737 *euro* ierosināts pārdalīt, tai skaitā 302 493 *euro* FM Programmas ietvaros ilgtermiņa pasākumam „Dotācija VAS „Valsts nekustamie īpašumi” būvniecībai Jūras ielā 34, Ventspilī” (projekta kods CIS/FM/008) un 238 244 *euro* Prokuratūras budžetam tās lietošanā esošā nekustamā īpašuma (kadastra Nr.7401 003 0129) Krasta ielā 11, Ogrē (turpmāk – NĪ Krasta ielā 11, Ogrē), fasādes un to elementu, un telpu grupas restaurācijas un atjaunošanas darbiem, veicot funkcionālus un tehniskus uzlabojumus (būvniecības darbu provizorisko tāmi skatīt anotācijas pielikumā). Funkcionālie un tehniskie uzlabošanas darbi Prokuratūras lietošanā esošajos nekustamajos īpašumos ir jānodrošina 2015. un 2016.gadā sakarā ar to, ka daudzus gadus tajos netika veikti sistemātiski uzturēšanas ieguldījumi tekošajos remontdarbos un tas ir veicinājis ēku tehnisko stāvokļu būtisku pasliktināšanos un apdraudējumu rašanos. NĪ Kalpaka bulvārī 6, Rīgā, jāveic divu kāpņu telpu un ugunsdrošības signalizācijas sistēmas modernizācija un izziņošanas sistēmas izveides darbi, paredzot finansējumu būvniecības darbiem 2015.gadā 229 055 *euro* (bez PVN) un darbu izpildes laiku līdz 2015.gada 31.decembrim. Vienlaikus jāveic biroju telpu grupas durvju remonts, elektroinstalācijas maiņa un telpu remontdarbi. Kāpņu telpu un blakus esošo telpu tehniskais stāvoklis tiek vērtēts kā tehniski apmierinošs, taču kāpņu telpas sienu stāvoklis liecina par savā laikā neefektīvu lietus ūdeņu novadīšanu no jumta. Jumta segums ir nomainīts, taču mitruma radītās sekas ir pasliktinājušas kāpņu vizuālo un tehnisko stāvokli.  Bojājumi pagaidām neapdraud kāpņu lietotāju drošību, tomēr ir jāveic steidzami pasākumi sienu bojājumu novēršanaiNĪ Krasta ielā 11, Ogrē, jāveic fasādes un ar to saistīto konstruktīvo elementu, t.i., logu un durvju nomaiņa un kāpņu remontu, iekštelpu kosmētisko remontu, inženiertīklu, t.sk. elektrotīklu, vājstrāvas tīklu, zibensnovedēju un ārējās kanalizācijas izbūves darbus, paredzot finansējumu būvniecības darbiem 2016.gadā 238 244 *euro* (bez PVN) un darbu izpildes laiku līdz 2016.gada 31.decembrim. Atbilstoši 2014.gada 20.augusta ēkas (būves) vizuālās apsekošanas aktam, ēkas pagraba telpās pastāvīgi iekļūst ūdens, siltuma mezgla telpas grīda un sienas ir ar mitruma bojājumiem. Ēkas fasādes apdares bojājumu rašanās cēlonis ir pieguļošās teritorijas zemes līmeņa slīpums, kas vērsts uz ēkas pusi un kas veicina atmosfēras nokrišņu nokļūšanu pie ēkas sienām. Lai novērstu minēto situāciju, ir jāveic ēkas pagraba sienu vertikālo hidroizolāciju un jāatjauno bojātās apmales. Lai apturētu vēsturiskās ēkas fasādes turpmākos bojājumus, nepieciešams veikt ēkas sienu un visu fasādes dekoratīvo elementu attīrīšanu, restaurāciju un visas fasādes krāsojuma atjaunošanu. Ēkas atjaunošana ir jārisina kompleksā ar logu un durvju nomaiņu, apkures sistēmu maiņu, lai uzlabotu ēkas energoefektivitātes rādītājus un samazinātu uzturēšanas izdevumus.Minētie darbi veicami papildus darbiem, kuriem saskaņā ar FM 2015.gada 13.aprīļa rīkojumu Nr.168 „Par apropriācijas pārdali starp budžeta resoru „74. Gadskārtējā valsts budžeta izpildes procesā pārdalāmais finansējums”, Ārlietu ministriju, Ekonomikas ministriju un Ģenerālprokuratūru” tika pārdalīta apropriācija no budžeta programmas “Apropriācijas rezerve” 377 045 *euro* Prokuratūras budžeta programmai 01.00.00 „Prokuratūras iestāžu uzturēšana”. Prokuratūras struktūrvienību ēku remontdarbiem 2015.gadā piešķirtā finansējuma 377 045 *euro* ietvaros tiek plānots veikt NĪ Kalpaka bulvārī 6, Rīgā, pagraba pārseguma izbūves darbus un NĪ Krasta ielā 11, Ogrē, hidroizolācijas uzlabošanas darbus. MK rīkojuma projekta tiesiskā regulējuma mērķis un būtība: – paredzēt likumprojektā „Par vidēja termiņa budžeta ietvaru 2016., 2017. un 2018.gadam” un likumprojektā „Par valsts budžetu 2016.gadam” KNAB budžetā finansējumu nekustamā īpašuma Brīvības ielā 104, k-2, 106, k-3, Rīgā, nomas maksas izdevumu segšanai 2016.gadā 112 712 *euro*; NĪCitadeles ielā 1, Rīgā, nomas maksas izdevumu segšanai VNĪ 2016.gadā 94 243 *euro*, no 2017.gada līdz 2030.gadam 376 970 *euro* katru gadu un 2031.gadā 282 728 *euro*, un 2016.gadā pārcelšanās izdevumu (no Brīvības 104, k-2, 106, k-3, Rīgā, uz NĪ Citadeles ielu 1, Rīgā) un aprīkojuma iegādes izdevumu segšanai 256 662 *euro*;– FM (VNĪ) noteikt uzdevumus: - telpu pielāgošanas darbu izdevumus NĪCitadeles ielā 1, Rīgā, atbilstoši KNAB prasībām, segt no VNĪ finanšu līdzekļiem un pēc objekta nodošanas ekspluatācijā iekļaut tos nomas maksā; nodrošināt minētā nekustamā īpašuma telpu pielāgošanas darbu pabeigšanu līdz 2016. gada 30.septembrim, nosakot, ka plānotais nomas līguma sākuma termiņš ir 2016. gada 1. oktobris; četru mēnešu laikā pēc būvniecības darbu pabeigšanas iesniegt KNAB informāciju par šā rīkojumā minēto ilgtermiņa saistību precizēšanu, atbilstoši faktiskajiem būvniecības un pārvaldīšanas izdevumiem; – KNAB noteikt uzdevumu: triju mēnešu laikā pēc iepriekš minētā uzdevuma izpildes iesniegt Ministru kabinetā rīkojuma projektu par MK rīkojumā minēto ilgtermiņu saistību precizēšanu; – noteikt, ka FM 2013.-2014.gadā nepieciešamā finansējuma apmērs KNAB ēku Aristida Briāna ielā 13, Rīgā, pārbūves projekta īstenošanas izdevumu segšanai VNĪ ir 100 712 *euro*; – atbalstīt finansējuma pārdali 2015.gadā no KNAB budžeta programmas 01.00.00 „Korupcijas novēršanas un apkarošanas birojs” 463 617 *euro*, tai skaitā 234 562 *euro* FM Programmas Rīgas pils priekšpils projektam un 229 055 *euro* Prokuratūras budžeta programmai 01.00.00 „Prokuratūras iestāžu uzturēšana”, lai nodrošinātu NĪ Kalpaka bulvārī 6, Rīgā, telpu grupas atjaunošanas darbu, veicot funkcionālus un tehniskus uzlabojumus, izdevumu segšanu; – Finanšu ministram normatīvajos aktos noteiktajā kārtībā pēc pieprasījuma saņemšanas no KNAB un Prokuratūras valsts budžeta apropriācijas pārdalei atbilstoši šā rīkojuma 5.punktam, informēt Saeimu par apropriācijas pārdali starp FM, KNAB un Prokuratūru un pēc Saeimas atļaujas saņemšanas veikt apropriācijas pārdali; – atzīt par spēku zaudējušu MK rīkojumu Nr.410 un MK rīkojumu Nr.93. Vienlaikus ir sagatavots Ministru kabineta sēdes protokollēmuma projekts un pievienots MK rīkojuma projektam, kas paredz atbalstīt KNAB izvietošanu NĪ Citadeles ielā 1, Rīgā un ēkas Aristida Briāna ielā 13, Rīgā, būvniecības projekta izdevumu segšanai apstiprinātā finansējuma pārdali, atbalstīt Prokuratūras lietošanā esošo nekustamo īpašumu tehnisko uzlabošanu. Tā ietvaros tiek noteikts:* atbalstīt KNAB izvietošanu NĪ Citadeles ielā 1, Rīgā;
* atbalstīt FM priekšlikumu par funkcionālu un tehnisku uzlabojumu darbu veikšanu Prokuratūras lietošanā esošajā NĪ Kalpaka bulvārī 6, Rīgā līdz 2015.gada 31.decembrim un NĪ Krasta ielā 11, Ogrē, līdz 2016.gada 31.decembrim;
* atļaut FM 2015.gadā samazināt finansējumu 2 672 769 *euro* FM Programmas projektam A.Briāna ielā, Rīgā, un attiecīgi pārdalīt finansējumu Rīgas pils priekšpils projektam;
* FM nodrošināt, ka VNĪ no valsts budžeta līdzekļiem saņemto finansējumu 2 780 *euro* apmērā KNAB ēku Aristida Briāna ielā 13, Rīgā, būvniecībai ieskaita valsts pamatbudžeta nenodokļu ieņēmumos;
* noteikt, ka, ņemot vērā to, ka ir izstrādāts būvprojekts, FM (VNĪ) līdz 2016.gada 1.oktobrim iesniegt Ministru kabinetā priekšlikumus par turpmāko rīcību saistībā ar ēku Aristida Briāna ielā 13, Rīgā, būvniecības projekta turpināšanu;
* FM samazināt bāzes izdevumus 2016.gadam FM Programmas projektam A.Briāna ielā, Rīgā, par 540 737 *euro* un attiecīgi palielināt bāzes izdevumus par 302 493 *euro* FM Programmas ietvaros projektam Jūras ielā 34, Ventspilī, un par 238 244 *euro* Prokuratūras bāzes izdevumus budžeta programmai 01.00.00 „Prokuratūras iestāžu uzturēšana”, lai nodrošinātu nekustamā īpašuma (kadastra Nr.7401 003 0129) Krasta ielā 11, Ogrē, fasādes un to elementu, un telpu grupas restaurācijas un atjaunošanas darbus, veicot funkcionālus un tehniskus uzlabojumus;
* FM precizēt un palielināt bāzes izdevumus KNAB 2017.gadam un turpmākajiem gadiem par 232 197 *euro* nomas maksas izdevumu segšanai VNĪ.

MK rīkojuma projekts pilnībā atrisina anotācijas I. sadaļas 2.punktā minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ), Prokuratūra un KNAB. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi (*euro*) |
| 2016.g. | 2017.g. | 2018.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3136386 |  | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3136386 |  | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 3136386 | -3136386 | -2672769 | -2904189 | -2904189 |
| 2.1. valsts pamatbudžets | 3136386 | -3136386 | -2672769 | -2904189 | -2904189 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 3136386 | 2672769 | 2904189 | 2904189 |
| 3.1. valsts pamatbudžets | 0 | 3136386 | 2672769 | 2904189 | 2904189 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 3136386 | 2672769 | 2904189 | 2904189 |
| 5.1. valsts pamatbudžets | 3136386 | 2672769 | 2904189 | 2904189 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informāciju par finansējuma pārdali skatīt anotācijas I sadaļas 2.punktā, bet detalizētu NĪ Citadeles ielā 1, Rīgā, provizorisko nomas maksas aprēķinu, pārcelšanās un aprīkojuma iegādes izdevumu aprēķinu skatīt anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar likumu “Par valsts budžetu 2015.gadam” norādīts finansējums Finanšu ministrijas budžeta apakšprogrammā 41.13.00 “Finansējums VAS „Valsts nekustamie īpašumi” īstenojamiem projektiem un pasākumiem” pasākumam „Dotācija VAS „Valsts nekustamie īpašumi” KNAB pārcelšanai uz A.Briāna ielu”.KNAB NĪ Citadeles ielā 1, Rīgā, nomas maksas aprēķins ir provizorisks un tas tiks precizēts atbilstoši faktiskajiem būvniecības un pārvaldīšanas izdevumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta rīkojuma projektu Ministru kabinetā jāizskata vienlaicīgi ar:* Ministru kabineta rīkojuma projektu „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai””;
* Ministru kabineta rīkojuma projektu „Grozījumi Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai””;
* Ministru kabineta rīkojuma projektu „Grozījumi Ministru kabineta 2012.gada 3.oktobra rīkojumā Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai””.
 |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VNĪ), Prokuratūra un KNAB. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II., V. un VI. sadaļa – projekts šīs jomas neskar.

Finanšu ministrs J.Reirs

05.05.2015. 22:03

3163

E.Saule

 67024635 elina.saule@vni.lv

A.Gulbe

67024698, aiga.gulbe@vni.lv